ইসলামিক স্টেট অব ইরাক অ্যান্ড আল শাম (আইএস আইএস বা আইসিস)-এর হাত ধরেই মূলত ইরাকে ইসলামী উগ্রবাদের উত্থান ঘটে। এটা যুক্তরাষ্ট্রের জন্য এক বিপর্যয় সৃষ্টি করে। অথচ এ বিপর্যয়ের সম্মুখীন হওয়ার কোনো প্রয়োজন যুক্তরাষ্ট্রের ছিল না যদি সে ইরাকের দীর্ঘদিনের ও অনেকটা শক্তিহীন হয়ে পড়া শাসক সাদ্দাম হোসেনকে ক্ষমতায় থাকতে দিত। তার মানে আমি এটা বলতে চাইছি না যে বহু বছর ধরে যার বিরুদ্ধে অসংখ্য অভিযোগ উত্থাপিত হয়েছিল সেই সাদ্দাম হোসেন ভালো মানুষ ছিলেন। তিনি ছিলেন এক নিষ্ঠুর স্বৈরশাসক যার কারণে বিভিন্ন সময়ে দেশে গোলযোগ সৃষ্টি হয় ও রক্তপাত ঘটে। আজ এ কথা বলতে হয় যে আমেরিকার উর্দি পরা তরুণ-তরুণীরা যে বিশ্রি পরিস্থিতির সম্মুখীন হয় ও তাদের উদ্যম অপচয়ের শিকার হয়েছে সে তুলনায় সাদ্দাম হোসেনের ক্ষমতায় থাকাই ভালো হত। এ ছাড়া ইতোমধ্যে ব্যয় হওয়া ৩ ট্রিলিয়ন ডলার ও নতুন ইরাক গঠনে এখনো যে ব্যয় হচ্ছে সে কথা আর নাই বা বললাম।